Լոռու մարզի Օձուն խոշորացված համայնքի ավագանու անդամ Աղաբեկ Մոսինյանը համացանցից է տեղեկացել, որ Մղարթի արդեն նախկին գյուղապետը համաձայնագիր է տվել «Միռամ» ընկերությանը՝ Մղարթի 54 հեկտար արոտավայրերի տեղում ոսկի որոնելու համար։ Ավելին՝ Մոսինյանը զարմացած է, որ մեկ ամիս առաջ, երբ ինքը Մղարթի ավագանու անդամ էր, գյուղապետարանում, իրենց քթի տակ, 15 հոգով հավաքվել են, հանրային լսում անցկացրել և դրական եզրակացությամբ արձանագրություն ուղարկվել Բնապահպանության նախարարություն։